Diari Oficial de la Generalitat Valenciana


Sumari del DOGV 8344, del 23-07-2018 (2018/7111)

Convocatòria per a la participació en el Pla internacional de promoció Feder Misión Filipinas Taiwán (17.10.2018 - 04.11.2018).
-------------------------------------------------------------------------------------------------------------------------------

### Dades del document

Número de DOGV
:   8344

Data del DOGV
:   23-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7111


Data del document
:   17-07-2018

Organisme emissor
:   Cambra Oficial de Comerç, Indústria, Serveis i Navegació de Castelló

Tipus de document
:   Anunci

Correcció d'errades

 Descriptors 

:   * ajuda pública

Convocatòria per a la participació en el Pla internacional de promoció Feder Misión Filipinas Taiwán (17.10.2018 - 04.11.2018). [2018/7111]  
La Cambra de Comerç de Castelló anuncia l'obertura de convocatòria que té per objecte promoure la participació en el Programa Pla internacional de promoció, cofinançat en un 50 % pel Fons Europeu de Desenvolupament Regional (FEDER) de la Unió Europea, en la Missió comercial multisectorial a Filipines - Taiwan, que se celebrarà del 27 d'octubre al 4 de novembre de 2018 a Manila (Filipines) i Taipei (Taiwan).  
  
Primer. Beneficiaris  
Pimes, micropimes i autònoms de la Comunitat Valenciana o de la demarcació territorial de la Cambra de Comerç de Castelló. Acció multisectorial. El nombre màxim d'empreses beneficiàries serà de 6.  
  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria  
El text complet de la convocatòria està a disposició de les empreses a la seu de la Cambra de Comerç de Castelló. A més pot consultar-se a través de la web www.camaracastellon.com  
  
Quart. Quantia  
El pressupost màxim d'execució de l'actuació Missió comercial Filipines - Taiwan en el marc d'aquesta convocatòria per al període 2018 és de 38.320 euros, dins del Programa operatiu Plurirregional de FEDER 9497-9389 ZI.  
Els recursos estimats per als serveis de suport prestats per la Cambra de Comerç de Castelló seran de 7.000 euros, i seran aportats pel Fons Europeu de Desenvolupament Regional (FEDER) de la Unió Europea i per la Cambra de Comerç de Castelló.  
La quantia màxima de les ajudes a atorgar amb càrrec a aquesta convocatòria, a les empreses participants en l'actuació Missió comercial a Filipines - Taiwan, és de 31.320 euros en concepte de subvenció. Les ajudes seran cofinançades en un percentatge del 50 % amb càrrec als fons FEDER, a través del Programa operatiu Plurirregional de FEDER 8912-0875 KN i la resta es finançarà amb càrrec a fons privats de les empreses.  
  
Quint. Termini de presentació de sol·licituds  
El termini per a la presentació de sol·licituds s'obri, després de la publicació d'aquest anunci, el dia 20 de juliol de 2018 a les 11.00 hores i finalitzarà el dia 21 de setembre de 2018 a les 14.00 hores o fins a esgotar places disponibles. El model de sol·licitud de participació podrà descarregar-se en la web www.camaracastellon.com  
  
Castelló de la Plana, 17 de juliol de 2018.- La presidenta: M.ª Dolores Guillamón Fajardo.